Guno

Ang guno o Atheriniformes (Ingles: silverside fish) ay isang orden ng mga isdang may mga palikpik na kahugis ng mga sinag na kinabibilangan ng Atherinidae o mga guno ng Matandang Mundo at ilang mga pamilyang di-gaanong kilala, katulad ng pambihirang  Phallostethidae.

Paglalarawan 
Karaniwang may dalawang panlikod na palikpik ang mga kasapi ng ordeng ito, may naibabaluktot na mga matutulis na mga tinik ang una, at isang palikpik sa puwitan na may isang palikpik sa harapan.  Karaniwang malabo o wala ang mga linyang lateral (pahigang mahabang linya mula sa harap patungong likod ng isda). May magkakatulad na ilang mga katangian ang mga larba ng Atheriniform; mayroon itong pambihirang kaiklian sa haba ng mga bituka, mayroong isang hanay ng mga melanopor sa kahabaan ng likod, at hindi agad mapapansin ang sinag ng mga palikpik hanggang sa ilang panahon matapos lumabas sa itlog.

Taksonomiya 
Hindi tiyak ang klasipikasyon ng mga atheriniformes, na may pinakamainam na ebidensiya para sa monopilya sa mga karakteristko ng larba na nabanggit sa ibaba.  Para kay Joseph S. Nelson (2006), kabilang sa pamilyang Melanotaeniidae ang mga subpamilyang Bedotiinae, Melanotaeniinae, Pseudomugilinae, at Telmatherininae, para mailarawan ang knailang monopilya. Subalit, sa isang pag-aaral noong 2004, may isang ibang planong pang-klasipikasyon na naghahanay sa mga pamilyang Bedotiidae, Melanotaeniidae, at Pseudomugilidae (kabilang din ang saring Telmatherinine) sa isang subordeng Melanotaenioidei. Sa gayon, nagbabagu-bago sa mga may-akda ang bilang ng mga pamilyang nasa Atheriniformes.

Klasipikasyon ayon kay Nelson (2006):

Orden Atheriniformes
 Suborden Atherinopsoidei
 Pamilya Atherinopsidae (Neotropical silversides)
 Subpamilya Atherinopsinae
 Tribo Atherinopsini
 Tribo Sorgentinini
 Subpamilya Menidiinae
 Tribo Menidiini
 Tribo Membradini
 Suborden Atherinoidei
 Inpraorden Notocheiroida
 Pamilya Notocheiridae
 Inpraorden Atherinoida
 Pamilya Melanotaeniidae
 Subpamilya Bedotiinae
 Subpamilya Melanotaeniinae (rainbowfishes)
 Subpamilya Pseudomugilinae (blue eyes)
 Subpamilya Telmatherininae (sailfin silversides)
 Pamilya Atherionidae
 Pamilya Phallostethidae
 Subpamilya Dentatherininae
 Subpamilya Phallostethinae
 Tribo Phallostethini
 Tribo Gulaphallini
 Pamilya Atherinidae (mga guno)
 Subpamilya Atherinomorinae
 Subpamilya Craterocephalinae
 Subpamilya Atherininae

Sanggunian 

Guno